На основу Програма подршке за спровођење пољопривредне политике и политике руралног развоја општине Чајетина за 2020. годину, усвојеног на Седници скупштине општине Чајетина, а на основу сагласности Министарства пољопривреде, шумарства и водопривреде Републике Србије ( број 320-40-1578/2020-09 од 27. марта 2020. године ) као и сагласности Министарства пољопривреде на измену програма Министарства пољопривреде, шумарства и водопривреде Републике Србије ( број 320-40-1578/2020-09 од 23. новембра 2020. године ) **Привредно друштво за развој пољопривреде општине Чајетина „Златиборски еко аграр“ д.о.о**., расписује

**ЈАВНИ ПОЗИВ ЗА ПОДСТИЦАЈЕ ЗА ЕКОНОМСКЕ АКТИВНОСТИ У ЦИЉУ ПОДИЗАЊА КОНКУРЕНТНОСТИ У СМИСЛУ ДОДАВАЊА ВРЕДНОСТИ КРОЗ ПРЕРАДУ КАО И НА УВОЂЕЊЕ И СЕРТИФИКАЦИЈУ СИСТЕМА БЕЗБЕДНОСТИ И КВАЛИТЕТА ХРАНЕ, ОРГАНСКИХ ПРОИЗВОДАИ ПРОИЗВОДА СА ОЗНАКОМ ГЕОГРАФСКОГ ПОРЕКЛА НА ГАЗДИНСТВИМА**

Златиборски еко аграр ће кроз подстицајне мере подржати активности везане за ову меру у износу до 70% од вредности реализоване прихватљиве инвестиције умањене за износ средстава на име пореза на додату вредност. Лица до 40 година или жене-носиоци пољопривредног газдинства остварују додатних 5% подстицаја.Максимални износ подстицаја по газдинству је 800.000,00 динара.

**Рок за пријаву на Конкурс је од 01.12. до 11.12.2020. године.**

**Пријаве које пристигну након утврђеног рока неће бити прихваћене.**

**ПРИХВАТЉИВЕ ИНВЕСТИЦИЈЕ:**

|  |  |
| --- | --- |
| Шифра инвестиције | Назив инвестиције |
| 304.1 | Подршка бреднирању производа и региона |
| 304.2 | Подршка за заштиту географског порекла производа |
| 304.3 | Подршка за заштиту имена производа |
| 304.4 | Подршка за увођење система квалитета |
| 304.5.1.1 | Набавка опреме за узорковање, пријем, прераду, пуњење и паковање млека и производа од млека |
| 304.5.2.1 | Набавка опреме за омамљивање, клање и обраду трупова |
| 304.5.2.2 | Набавка опреме за сакупљање, пријем, чување/сакладиштење (хлађење), уклањање и прераду споредних производа животињског порекла који нису за исхрану људи |
| 304.5.2.3 | Набавка опреме и уређаја за расецање, обраду, прераду, паковање и означавање меса и уситњеног меса, полупроизвода од меса, машински сепарисаног меса и производа од меса |
| 304.5.2.4 | Набавка опреме и уређаји за хлађење, пастеризацију и стерилизацију меса и производа од меса |
| 304.5.3.1 | Набавка опреме и уређаја за сушење воћа, поврћа и грожђа, као и њихових производа |
| 304.5.3.2 | Набавка опреме и уређаја за замрзавање воћа и поврћа, као и њихових производа |
| 304.5.3.3 | Набавка опреме и уређаја за бланширање, пастеризацију и стерилизацију производа |
| 304.5.3.4 | Набавка опреме за пријем воћа, поврћа и грожђа, као и прераду, пуњење и паковање нових |
| 304.5.3.5 | Набавка опреме за производњу вина, ракија и других алкохолних пића, као и опреме за дегустационе сале |
| 304.5.5.1 | Набавка опреме и уређаја за сушење гајеног зачинског, лековитог и ароматичног биља, као и њихових производа |
| 304.5.5.2 | Набавка опреме за прераду гајеног зачинског, лековитог и ароматичног биља, као и њихових производа |
| 304.5.5.3 | Набавка опреме и уређаја за дестилацију гајеног зачинског , лековитог и ароматичног биља као и њихових производа (за потребе фармацеутске индустрије) |
| 304.5.5.4 | Набавка опреме и уређаја за екстракцију гајеног зачинског, лековитог и ароматичног биља, као и њихових производа |
| 304.5.6.1 | Набавка опреме и уређаја за прераду пчелињих производа |
| 304.5.7.1 | Набавка опреме и уређаја за сушење гајених врста гљива, као и њихових производа |
| 304.5.8.1 | Набавка опреме и уређаја за сушење плодова сакупљених из природе, као и њихових производа |
| 304.5.8.2 | Набавка опреме и уређаја за замрзавање плодова сакупљених из природе, као и њихових производа |
| 304.5.8.3 | Набавка опреме и уређаја за бланширање, пастеризацију и стерилизацију производа |
| 304.5.8.4 | Набавка опреме за пријем воћа, поврћа и грожђа, као и прераду, пуњење и паковање њихових производа |

**ПРАВО УЧЕШЋА ПО ОВОМ ЈАВНОМ ПОЗИВУ ИМАЈУ:**

* Физичка лица (укључујући предузетнике) и правна лица регистрована у Регистру пољопривредних газдинстава у складу са Законом о пољопривреди и руралном развоју који испуњавају услове прописане Правилником о малим количинама примарних производа који служе за снабдевање потрошача, подручју за обављање тих делатности која се односе на мале субјекте у пословању храном животињског порекла( Сл. Гл. РС 111/2017). .
* Физичка лица - носиоци регистрованог пољопривредног газдинства који имају пребивалиште минимално 3 године на територији општине Чајетина и производњу

**ОПШТИ УСЛОВИ ЗА ПРИЈАВУ НА ЈАВНИ ПОЗИВ:**

* Измирене обавезе по основу локалних јавних прихода
* Добављач и подносилац захтева не представљају повезана лица
* За инвестицију за коју подноси пријаву, не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја.

**ОБАВЕЗНА ДОКУМЕНТАЦИЈА КОЈА СЕ ДОСТАВЉА:**

* Лична карта носиоца домаћинства и картица са наменским бројем текућег рачуна из банке
* Потврду о активном статусу пољопривредног газдинства за 2020. годину
* Извод из сточног фонда из Управе за трезор
* Извод из биљне производње из Управе за трезор
* Уверење из локалне пореске да је подносилац захтева измирио обавезе по основу локалних јавних прихода у кварталу
* Као доказ куповине мора приложити рачун који гласи на име и фискални рачун (готовинско плаћање) или извод и налог за плаћање оверен од стране банке (безготовинско плаћање)
* Потврда о пребивалишту из полицијске управе Чајетина
* За правна лица потврда из Агенције за привредне регистре не старија од 6 месеци, а за физичка лица која се баве прерадом пољопривредних и прехрамбених производа решење из надлежног министарства о регистрованој производњи на газдинству.

Подносилац пријаве потребну документацију може доставити у копији, при чему Комисија задржава право да затражи на увид оригинал или достављање копије оверене од стране надлежног органа.

**ПОСТУПАК СПРОВОЂЕЊА ЈАВНОГ ПОЗИВА:**

Мера ће бити спроведена од стране Привредног друштва за развој пољопривреде «Златиборски Еко Аграр» ДОО који представља орган надлежан за пољопривреду у Општини Чајетина. Привредно друштво за развој пољопривреде «Златиборски Еко Аграр» ДОО ће објавити позив за подношење захтева, рокове за подношење захтева, као и индикативни буџет мере. Привредно друштво за развој пољопривреде «Златиборски Еко Аграр» ДОО ће спровести широку кампању информисања потенцијалних корисника. Привредно друштво за развој пољопривреде «Златиборски Еко Аграр» ДОО ће према Програму мера подршке припремити и објавити јавни позив. Јавни позив ће садржати следеће информације: прихватљиви корисници, услове за коришћење подстицаја, рокове за подношење захтева, образац захтева, списак неопходне пратеће докуменације. Достављени захтеви ће бити административно и комисијски проверене од стране Привредног друштва за развој пољопривреде «Златиборски Еко Аграр» ДОО у смислу комплетности и административне усаглашености.Решење се доноси уз сагласност Општинског већа општине Чајетина. На донето Решење подносиоци пријава имају право Приговора Општинском већу општине Чајетина у року од 8 дана од дана пријема Решења.

Јавни позив је објављен на огласној табли привредног друштва за развој пољопривреде „ Златиборски еко аграр“ д.о.о, на званичној интернет страници [www.ekoagrar.org](http://www.ekoagrar.org) и на сајту општине Чајетина [www.cajetina.org.rs](http://www.cajetina.org.rs) .